《庚申日戏题》
宋代·陈棣

多情节物苦撩人，用事葩华巧鬭新。
老去唯愁添甲子，年来不独畏庚申。
身閒淡淡心机静，梦好齁齁鼻息匀。
政使三彭肆簧舌，冰壶贮月本无尘。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。